คําสั่งกรมบังคับคดี

ที่ 9/2535

เรื่อง ตรวจสอบผลการยึด อายัด และขายทอดตลาดทรัพย์สิน

----------------------

          เพื่อให้การดําเนินการบังคับคดีแห่งและคดีล้มละลายของเจ้าพนักงานบังคับคดีและ เจ้าพนักงานพิทักษ์ทรัพย์ดําเนินไปโดยมีประสิทธิภาพ และรวดเร็ว ถูกขั้นตอนของกฎหมาย ระเบียบ หรือคําสั่งกรมบังคับคดี มิให้เป็นเหตุให้ศาลต้องเพิกถอนการบังคับคดีไป เช่น แจงการยึดอายัด หรือส่งประกาศขายทอดตลาดทรัพย์สินให้แก่ผู้มีส่วนเกี่ยวข้องไม่ ประกาศขายทอดตลาดไม่ระบุรายละเอียดให้ชัดแจ้ง หรือไม่ปิดประกาศขายทอดตลาด ที่ทรัพย์ ตั้งอยู่ ดังนั้น เพื่อให้การปฏิบัติหน้าที่ของเจ้าพนักงานบังคับคดีและเจ้าพนักงานพิทักษ์ทรัพย์ในส่วน ที่เกี่ยวกับการปฏิบัติหน้าที่ดังกล่าว ดําเนินไปด้วยความเรียบร้อยและมีประสิทธิภาพยิ่งขึ้น จึงมี คําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 365/2533 เรื่อง ตรวจสอบผลการยึดอายัด หรือขายทอดตลาดทรัพย์สิน ลงวันที่ 24 ตุลาคม 2553


ข้อ ๒ เมื่อเจ้าพนักงานบังคับคดีหรือเจ้าพนักงานพิทักษ์ทรัพย์ทําการยึดหรืออายัดทรัพยสินรายใดและได้ดําเนินการตามประมวลกฎหมายวิธีพิจารณาความแพ่ง มาตรา 303 หรือ 304 แล้ว ให้รีบทําบันทึกตามแบบรายงานการตรวจสอบผลการยึดหรืออายัดทรัพย์สินท้ายคําสั่งนี้ เสนอต่อผู้บังคับบัญชาตามลําดับชั้นจนถึงผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาคหรือหัวหน้าสํานักงานบังคับคดีและวางทรัพย์ประจําศาล ตรวจสอบว่าการยึดหรืออายัดทรัพย์สินนั้น ได้ดําเนินไปโดยชอบด้วยระเบียบหรือคําสั่งกรมบังคับคดีหรือไม่ ถ้าดําเนินการไม่ชอบให้มีคําสั่งแก้ไข ให้ถูกต้อง หากดําเนินการไปชอบแล้ว ให้ลงนามและวันที่ที่ทําการตรวจสอบได้


ข้อ ๓ ให้ผู้บังคับบัญชาตามลําดับชั้นจนถึงผู้อํานวยการกอง ผู้อํานวยการสํานักงานบังคับคดี และวางทรัพย์ภูมิภาค หรือหัวหน้าสํานักงานบังคับคดีและวางทรัพย์ประจําศาล มีหน้าที่ตรวจประกาศ ขายทอดตลาดทรัพย์สิน ซึ่งเจ้าพนักงานบังคับคดีและเจ้าพนักงานพิทักษ์ทรัพย์ทําขึ้นในแต่ละครั้ง ว่าชอบด้วยกฎหมาย ระเบียบหรือคําสั่งกรมบังคับคดี เช่น มีรายละเอียดที่แสดงถึงลักษณะ สภาพของทรัพย์สิน และในกรณีทรัพย์สินที่จะขายเป็นอสังหาริมทรัพย์ได้ระบุที่ตั้งและแผนที่ซึ่งแสดงทิศทางที่จะไปยังทรัพย์สินดังกล่าวไว้ถูกต้องแล้วหรือไม่ ถ้าไม่ถูกต้องให้มีคําสั่งให้แก้ไขให้ถูกต้อง หากถูกต้องแล้วให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือ หัวหน้าสํานักงานบังคับคดีและวางทรัพย์ประจําศาลแล้วแต่กรณี ลงนามในฐานะเป็นเจ้าพนักงาน ตามประกาศ ต่อไป


ข้อ ๔ ก่อนถึงกําหนดวันขายทอดตลาดทรัพย์สินตามที่ประกาศไว้ในแต่ละคดี ให้เจ้าพนักงานบังคับคดีหรือเจ้าพนักงานพิทักษ์ทรัพย์ตรวจสอบผลการลงประกาศขายทอดตลาดทรัพย์สินมา ได้มี การส่งและปิดประกาศโดยชอบแล้วหรือไม่ เช่น ได้ส่งให้แก่ผู้มีส่วนได้เสียหรือปิดประกาศไว้ ณ ทรัพย์ตั้งอยู่ แล้วหรือไม่ แล้วให้ทําบันทึกการตรวจสอบตามแบบรายงานการตรวจสอบผลการ ลงประกาศขายทอดตลาดทรัพย์สินหายคําสั่งนี้ เสนอต่อผู้บังคับบัญชาตามลําดับชั้นจนถึงผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีและวางทรัพย์ ประจําศาลตรวจสอบและมีคําสั่ง หากการส่งประกาศขายทอดตลาดมิชอบให้มีคําสั่งให้แก้ไขให้ถูกต้อง หากชอบแล้วก็ให้ดําเนินการขายทอดตลาดต่อไป

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 10 มกราคม พ.ศ. 2538

 

 

                                                                                            (นายประมาณ ติยะไพบูลย์สิน)

                                                                                                 อธิบดีกรมบังคับคดี